Prva bitka kod Wissembourga (1793)
<s>Prva bitka kod Wissembourga se odigrala 13. oktobra 1793. godine za vrijeme Rata Prve koalicije na sjeveroistoku Francuske između savezničkih, pretežno austrijskih snaga na čelu sa Dagobertom Wurmserom na jednoj, i francuskih republikanskih snaga pod generalom Carlencom na drugoj strani.</s><s>Do nje je došlo nakon što su francuske snage, glavninom organizirane u Rajnsku armiju, prethodnih mjeseci trpile poraze od strane saveznika u dolini Rajne na zapadu Njemačke te su prisiljene na povlačenje na francusku teritoriju.</s><s>Rajnska armija je zauzela obrambeni položaj na tzv. Wissembourškim linijama, nizu poljskih utvrđenja na rijeci Lauter podignutih početkom 18. vijeka.</s><s>Kada su saveznici pod Wurmserom pokrenuli ofenzivu sa ciljem prodora u Alsace imali su tek neznatnu nadmoć pred Rajnskom armijom, ali je potonja bila velikim dijelom dezogranizirana političkim spletkama i revolucionarnim kaosom, zbog kojih će nekoliko njenih zapovjednika biti uhapšeno, optuženo i giljotinirano zbog navodne izdaje.</s><s>To se odrazilo i na to da nitko nije htio preuzeti komandu sve dok to nije učinio Carlenc, dotada konjički potpukovnik.</s><s>Rajnska armija se našla pod njegovim vodstvom kada su saveznici pod Wurmserom napali francuske položaje 13. oktobra.</s><s>Saveznici su se uspjeli probiti i nanijeti Francuzima teške gubitke.</s><s>Saveznii su zahvaljujući tome Fort Louis, ključnu francusku tvrđavu na Rajni sljedeći dan stavili pod opsadu koja će 14. novembra završiti kapitulacijom garnizona.</s><s>U međuvremenu je Carlenc smijenjen, a na Rajnskoj armiji u pomoć pristigao general Pichegru pod čijim će energičnim vodstvom Francuzi uz nizu krvavih bitaka do kraja godine uspjeti saveznike prisiliti na povlačenje iz Alsacea.</s>

<s>Vanjske veze
 napoleon-series.org Austrian generals by Digby Smith, compiled by Leopold Kudrna</s>

<s>1793
Francuske bitke
Rat Prve koalicije</s>

